IPL auction: Watson, Negi emerge biggest millionaires
ఐపీఎల్ మిలియనీర్లుగా వాట్సన్, నేగీ!
2016 ఐపీఎల్ క్రికెటర్ల వేలంలో అత్యధిక ధరకు అమ్ముడుపోయిన షేన్ వాట్సన్ రికార్డ్ సృష్టించాడు. అతగాడిని రూ. 9.5 కోట్లకు రాయల్ చాలెంజర్స్ జట్టు కొనుగోలు చేసింది.
TNN | Updated:
Feb 6, 2016, 10:18PM IST
ఈ ఐపీఎల్ సీజన్ కొందరు క్రికెటర్లకు దిమ్మ తిరిగే షాక్ ఇచ్చింది. మరికొందరికి ఇది కలా నిజమా అని తమను తాము గిల్లి చూసుకోవాల్సిన పరిస్థితినిచ్చింది. షేన్ వాట్సన్ , పవన్ నేగీల పరిస్థితి ఇప్పుడిలాగే ఉంది. 2016 ఐపీఎల్ క్రికెటర్ల వేలంలో అత్యధిక ధరకు అమ్ముడుపోయిన షేన్ వాట్సన్ రికార్డ్ సృష్టించాడు. అతగాడిని రూ. 9.5 కోట్లకు రాయల్ చాలెంజర్స్ జట్టు కొనుగోలు చేసింది. ఇక ఆల్ రౌండర్ పవన్ నేగీ అమ్మకాల్లో రెండో స్థానంలో నిలిచాడు. అతగాడిని రూ. 8.5 కోట్లకు కొనుగోలు చేశారు. ఆసియా క్రికెట్ కప్ , ఐసీసీ ప్రపంచ టీ20లోకి నేగీని ఎంపిక చేసిన మరుసటి రోజే అతగాడికి తన విలువ ఏమిటో తెలిసి వచ్చింది. తొలుత అతడి విలువ రూ. 30 లక్షలకు ప్రారంభమైంది. చివరకు 8.5 కోట్లకు చేరింది. ఢిల్లీ డేర్ డెవిల్స్ యాజమాన్యం అత్యథిక బిడ్ వేసి అతడిని కొనుగోలు చేసింది. ఈసారి యువరాజ్ సింగ్ పరిస్థితి తిరగపడింది. ఒకప్పుడు అత్యధిక ధరకు అమ్ముడుపోయిన యువరాజ్ విలువ ఇప్పుడు కేవలం రూ. 7 కోట్లే. మోహిత్ శర్మను 6.5 కోట్లకు కొనుగోలు చేశారు. మొత్తం 8 ఐపీఎల్ ప్రాంచైజీలు మొత్తం రూ.136 కోట్లను వెచ్చించి 94 మంది క్రికెటర్లను కొనుగోలు చేసుకున్నాయి. యువరాజ్ సింగ్ ను తోసిరాజంటూ యువ క్రికెటర్ పవన్ నేగీ దూసుకుపోయాడు.